****

**Jazyková škola Trenčín, 1. mája 2, 911 01 Trenčín**

**Správa o výsledkoch a podmienkach výchovno-vzdelávacej činnosti za školský rok 2021/2022**

**Školský rok 2021/2022**

Jazyková škola poskytuje vzdelávanie dospelým a deťom v kurzoch cudzích jazykov a zabezpečuje konanie štátnych jazykových skúšok a medzinárodne uznávaných jazykových skúšok. V školskom roku 2020/2021 boli kurzy 4- hodinové, t.j. poslucháči absolvovali týždenne 4 vyučovacie hodiny v jednom alebo v dvoch dňoch, trojhodinové (3 vyučovacie hodiny 1-krát týždenne) a dvojhodinové (2 vyučovacie hodiny 1-krát týždenne) – konverzačné.

Škola sídli v budove Gymnázia Ľ. Štúra v Trenčíne, 1.mája 2, 911 01 Trenčín

Tel.: 0421/32/744 34 22

Internetová stránka školy: [www.sjstrencin.sk](http://www.sjstrencin.sk)

Mgr. Běla Kaduková – riaditeľka školy

Mgr. Jana Valjašková – zástupkyňa riaditeľky pre elokované pracoviská Považská

Bystrica a Púchov

e- mail: bela.kadukovajstrencin.sk- riaditeľka školy

[sjspb@sjspb.sk](mailto:sjspb@sjspb.sk) - zástupkyňa riaditeľky školy v Považskej Bystrici a Púchove

[info@jstrencin.sk](mailto:info@jstrencin.sk)

Zriaďovateľom školy je Trenčiansky samosprávny kraj.

Od septembra 2011 je súčasťou JŠ Trenčín elokované pracovisko v Považskej Bystrici, Jesenského 259/6 (bývalá Jazyková škola Považská Bystrica), elokované pracovisko v Púchove, Ul. 1. mája 905 a elokované pracovisko v Prievidzi, Ul. Matice slovenskej 16.

**Zamestnanci** školy v školskom roku 2021/2022 :

**Pracovisko Trenčín:**

Pedagogickí zamestnanci: 7 interných učiteľov (z toho 1MD)

4 externých učiteľov

Nepedagogickí pracovníci: vedúca TEČ, mzdová účtovníčka, technik/správca siete technik BOZP a GDPR, upratovačka,  informátor.

**Pedagogickí zamestnanci - interní**:

1. Mgr. Běla Kaduková, AJ
2. Mgr. Dana Kišová, FJ, ŠJ
3. Mgr. Mária Melicherová, AJ, JAP
4. Mgr. Monika Oravcová, ŠJ (MD)
5. Ing. Jarmila Sňahničanová, AJ
6. Mgr. Katarína Tisoňová NJ

**Pedagogickí zamestanci – externí:**

1. Mgr. Katarína Jurčíková, AJ
2. Mgr. Dana Jurčacková, TJ, SJ
3. Ing. Eva Šimová, AJ
4. Mgr. Miriam Kráľová do 31.1.2022

**Nepedagogickí pracovníci - interní:**

1. Ing. Janka Mikušovičová, vedúca TEČ
2. Ľubica Melicherová, upratovačka
3. Monika Vanková, upratovačka do 31.1.2022
4. Terézia Gážiková, upratovačka do 4.2.2022
5. Balážová Soňa, upratovačka do 31.3.2022
6. Tetiana Kapustinska, upratovačka do 30.6.2022
7. Monika Lorencová, upratovačka

**Nepedagogickí pracovníci - externí:**

1. Mgr. Marcel Bagín, technik, správca siete
2. Ing. Edita Filipová, BOZP technik, GDPR
3. Ing. Janka Mikušovičová, mzdy a personalistika

**Pracovisko Považská Bystrica:**

Pedagogickí pracovníci: 2 interní učitelia

10 externých učiteľov

Nepedagogickí pracovníci: 1 upratovačka/informátor

1 externá upratovačka

Pedagogickí pracovníci - interní:

1. Mgr. Jana Valjašková, zástupkyňa riaditeľky JŠ, AJ, NJ

2. Mgr. Katarína Kopšíková, AJ

Pedagogickí pracovníci – externí:

1. PaedDr. Lena Slaziníková, AJ

2. Mgr. Katarína Drápalová, NJ

3. Mgr. Tomáš Damaška, AJ

4. Mgr. Veronika Baranec, AJ

5. Mgr. Zuzana Holincová, ŠJ

6. Mgr. Ivana Grbalová, NJ

7. Mgr. Marcela Trebulová, AJ

8. Mgr. Anna Jančová, RJ

9. Mgr. Jozef Šujak, SJ

10. Mgr. Ivana Cigániková, SJ

Nepedagogickí pracovníci:

Magda Kaniaková – upratovačka/ informátor

Externí: Alena Zigová - upratovačka

**Pracovisko Prievidza:**

Pedagogickí pracovníci – 1 externý učiteľ

1. PaedDr. Ľubica Divekyová, AJ

**Všetci pedagógovia, ktorí v kurzoch Jazykovej školy vyučovali, sú plne kvalifikovaní.**

**Poslucháči**

V školskom roku 2021/2022 študovalo na JŠ v Trenčíne spolu na všetkých pracoviskách 527 poslucháčov, z čoho bolo 290 žiakov a študentov základných, stredných a vysokých škôl. Uvedený stav poslucháčov bol k 15. septembru 2021.

**Rozdelenie poslucháčov podľa jednotlivých pracovísk:**

|  |  |  |
| --- | --- | --- |
| **Pracovisko** | **Celkový počet poslucháčov** | **Z toho počet žiakov a študentov** |
| Trenčín | 336 | 177 |
| Považská Bystrica | 136 | 97 |
| Púchov | 46 | 15 |
| Prievidza | 9 | 1 |
| **Spolu** | **527** | **290** |

**Rozdelenie poslucháčov podľa jazykov, ktoré študovali:**

|  |  |  |
| --- | --- | --- |
| **Jazyk** | **Celkový počet poslucháčov** | **Z toho počet žiakov a študentov** |
| anglický | 364 | 267 |
| nemecký | 70 | 34 |
| francúzsky | 0 | 0 |
| španielsky | 41 | 16 |
| ruský | 0 | 0 |
| taliansky | 0 | 0 |
| japonský | 12 | 11 |
| slovenčina pre cudzincov | 11 | 0 |
| **Spolu** | **498** | **328** |

**Kurzy**

Na začiatku školského roku bolo vo všetkých pracoviskách otvorených 62 kurzov. V celkovom počte kurzov sú zahrnuté kurzy pre žiakov, študentov, dospelých, seniorov , konverzačné kurzy, prípravné kurzy na základné a všeobecné štátne skúšky.

V Trenčíne sa vyučoval anglický jazyk, nemecký jazyk, španielsky jazyk, taliansky jazyk, japonský jazyk a slovenčina pre cudzincov v Považskej Bystrici sa vyučoval anglický jazyk, nemecký jazyk a španielsky jazyk, v elokovanom pracovisku v Púchove iba anglický jazyk, v Prievidzi anglický jazyk.

**Prehľad kurzov** podľa stavu na začiatku školského roka 2021/2022

|  |  |  |  |  |
| --- | --- | --- | --- | --- |
| **Jazyk** | **Trenčín** | **Považská Bystrica a Púchov** | **Prievidza** | **Spolu** |
| Anglický | 17 | 13 | 1 | 31 |
| Nemecký | 5 | 2 | 0 | 7 |
| Francúzsky | 0 | 0 | 0 | 0 |
| Španielsky | 5 | 0 | 0 | 5 |
| Taliansky | 0 | 0 | 0 | 0 |
| Ruský | 0 | 0 | 0 | 0 |
| Japonský | 1 | 0 | 0 | 1 |
| Slovenčina pre cudzincov | 1 | 0 | 0 | 1 |
| **Spolu** | **29** | **15** | **1** | **45** |

**Štátne jazykové skúšky**

Jazyková škola Trenčín koná každoročne štátne jazykové skúšky v jesennom termíne v októbri a novembri a v jarnom termíne apríl – jún.

V tomto roku sa uskutočnili základné a všeobecné skúšky z jazyka anglického a základné a všeobecné skúšky z jazyka nemeckého.

Základné skúšky sú nižšou formou štátnych skúšok, vyžaduje sa na nich okrem jazykovej pohotovosti i veľmi dobrá znalosť gramatiky, orientačný prehľad v reáliách danej krajiny a prečítanie asi 300 strán z umeleckej literatúry v origináli. Zodpovedajú úrovni B2 podľa Spoločného európskeho rámca.

Štátna všeobecná skúška je náročnejšia na ovládanie slovnej zásoby / asi 4 000 – 4 500 slov, základná okolo 2 000 - 2 500 slov/ a znalosť reálií a literatúry na patričnej úrovni. Zodpovedá úrovni C1 - C2 Spoločného európskeho rámca.

**Zloženie komisie pre štátne jazykové skúšky pri JŠ Trenčín:**

Ing. Jarmila Sňahničanová, predseda komisie pre št. jazykové skúšky a predseda skúšobnej komisie pre AJ

Mgr. Jana Valjašková, predseda skúšobnej komisie pre štátne jazykové skúšky z AJ

Mgr. Katarína Tisoňová, predseda skúšobnej komisie pre štátne skúšky z NJ

Mgr. Dana Kišová, predseda skúšobnej komisie pre štátne skúšky z FJ

Mgr. Běla Kaduková, členka skúšobnej komisie pre štátne skúšky z AJ

Ing. Eva Šimová, členka skúšobnej komisie pre štátne skúšky z AJ

Mgr. Mária Melicherová, členka skúšobnej komisie pre štátne skúšky z AJ

Mgr. Katarína Kopšíková, členka skúšobnej komisie pre štátne skúšky z AJ

RNDr. Iveta Liptáková, členka skúšobnej komisie pre štátne skúšky z FJ

Mgr. Zuzana Macák, členka skúšobnej komisie pre štátne skúšky z FJ

V školskom roku 2021/2022 úspešne absolvovalo štátne jazykové skúšky 68 kandidátov.

Pri písomných skúškach neuspelo 9 poslucháčov. Poslucháči, ktorí neprospeli v ústnej časti štátnej jazykovej skúšky, majú možnosť túto časť opakovať v najbližšom termíne štátnych skúšok. Traja poslucháči si požiadali o odklad ústnej časti.

**Prehľad účasti poslucháčov na štátnych jazykových skúškach** (tabuľka uvádza prihlásených poslucháčov a počet poslucháčov, ktorí úspešne vykonali písomnú časť, na základe ktorej boli pozvaní na ústnu časť skúšky)

|  |  |  |
| --- | --- | --- |
| **Štátna skúška** | **Počet prihlásených poslucháčov** | **Počet poslucháčov, ktorí uspeli** |
| **AJ základná** | **12** | **9** |
| **AJ všeobecná** | **57** | **45** |
| **NJ základná** | **0** | **0** |
| **NJ všeobecná** | **0** | **0** |
| **NJ všeobecná – doplnenie skúšky KMK 2. stupňa** |  |  |
| **FJ odborná** | **4** | **3** |
| **Spolu** | **73** | **57** |

**Prehľad úspešnosti poslucháčov, ktorí vykonali štátnu jazykovú skúšku**

Skúška sa hodnotí štyrmi stupňami- prospel s vyznamenaním, prospel veľmi dobre , prospel a neprospel. Kandidát, ktorý neprospel pri ústnej časti skúšky, má možnosť prihlásiť sa na opravný termín v niektorom z ďalších termínov.

|  |  |  |  |  |  |
| --- | --- | --- | --- | --- | --- |
| **Skúška** | **Prospeli s vyznamenaním** | **Prospeli veľmi dobre** | **Prospeli** | **Neprospeli** | **Ústna skúška odložená** |
| **AJ základná** | **2** | **3** | **4** | **4** | **0** |
| **NJ základná** | **0** | **0** | **0** | **0** | **0** |
| **AJ všeobecná** | **10** | **20** | **15** | **12** | **1** |
| **NJ všeobecná** | **0** | **0** | **0** | **0** | **0** |
| **FJ odborná** | **3** | **0** | **0** | **1** | **0** |
| **Spolu** | **15** | **23** | **19** | **17** | **1** |

**Skúšky vedúce k získaniu medzinárodne uznávaných certifikátov**

JŠ má oprávnenie vykonávať medzinárodné skúšky z anglického jazyka.

Z anglického jazyka je Jazyková škola Trenčín prípravným centrom na Cambridge English skúšky.

V školskom roku 2011/12 získala Jazyková škola Trenčín licenciu na vykonávanie medzinárodných skúšok z anglického jazyka TOEIC, ktoré sú určené hlavne pre testovanie pracovníkov firiem.

**Činnosti školy, ktoré vedú k zvýšeniu úrovne vzdelávania**

Všetci učitelia Jazykovej školy Trenčín si zvyšujú vzdelanie účasťou na rôznych typoch kontinuálneho vzdelávania.

Vzdelávanie učiteľov je taktiež zabezpečené prostredníctvom kurzov, seminárov a konferencií, ktoré organizujú jednotlivé vydavateľstvá odbornej literatúry, metodické centrá a asociácie jednotlivých jazykov.

Učitelia nemeckého a anglického jazyka sa pravidelne zúčastňujú seminárov, ktoré sú spojené s prípravou na štátne jazykové skúšky a skúšky na získanie medzinárodných certifikátov z nemeckého a anglického jazyka.

Mgr. Dana Kišová, učiteľka španielskeho a francúzskeho jazyka, sa pravidelne zúčastňuje stredoškolských olympiád ako členka komisie, Ing. Jarmila Sňahničanová sa každý rok zúčastňuje podujatia pre anglické bilingválne gymnázia s názvom Drama fest ako predsedkyňa poroty.

**Partneri**

Jazyková škola Trenčín úzko spolupracuje s Gymnáziom Ľ. Štúra Trenčín, v ktorého prenajatých priestoroch sídli, rovnako aj s Obchodnou akadémiou Považská Bystrica, Gymnáziom Púchov a Gymnáziom V.B. Nedožerského v Prievidzi, kde sú sídla elokovaných pracovísk školy.

Škola je členom Asociácie verejných jazykových škôl a udržuje veľmi dobré vzťahy a úzku spoluprácu v oblasti poradenstva a výmeny skúseností s jej členmi: Jazykovou školou Palisády Bratislava, Jazykovou školou Nitra, Jazykovou školou Žilina, Jazykovou školou Poprad, Jazykovou školou Prešov, Jazykovou školou Spišská Nová Ves a Jazykovou školou Košice.

Škola nadviazala spoluprácu s bilingválnymi gymnáziom v Myjave a Gymnáziom Vrbové, bilingválnym gymnáziom v Hlohovci a Piešťanoch a tiež  Súkromným gymnáziom Futurum, ktorých študenti vykonali v našej škole všeobecnú štátnu jazykovú skúšku z anglického jazyka. Škola ako prípravne centrum pre Cambridge skúšky spolupracuje s E-ku Inštitútom v Nitre, ktorý pre našich poslucháčov a študentov spriatelených bilingválnych gymnázií zabezpečuje vykonanie medzinárodne uznávaných Cambridge skúšok.

Jazyková škola Trenčín spolupracuje so Štátnym pedagogickým ústavom v Bratislave na tvorbe novej koncepcie vzdelávania v jazykových školách a úprave vyhlášky o jazykovej škole.

Jazyková škola Trenčín spolupracuje aj s distribútormi zahraničných učebníc, najmä s Oxicom Bratislava.

**Údaje o finančnom a hmotnom zabezpečení činnosti školy:**

Financovanie Jazykovej školy neupravuje zákon o financovaní v školstve, spadáme pod originálne kompetencie TSK. Naše financovanie upravuje **§53, ods. 7** zákona MN SR **245/2008 Z. z. školský zákon v platnom znení.** Výšku dotácie a výšku školného upresňuje každoročne VZN TSK.

Výsledky hospodárenia k 31.12.2021

|  |  |
| --- | --- |
| Príspevok TSK | 156641,87 |
| Tržby z predaja služieb (zápisné + školné) | 125026,37 |
| Úroky | 0 |
| Ostatné výnosy |  |
| Výnosy spolu | **281920,84** |

Náklady

|  |  |
| --- | --- |
| Mzdové náklady (platy a dohody) | 182873,76 |
| Poistné | 61517,99 |
| Ostatné sociálne náklady (DDP, stravné) | 8423,12 |
| Energie | 11214,74 |
| Ostatné služby | 15318,59 |
| Cestovné | 253,70 |
| Materiálové náklady | 4363,28 |
| Ostatné náklady | 366,13 |
| **Náklady spolu** | **284331,31** |
| **Hospodársky výsledok** | **-2410,47** |

Správu vypracovala: Mgr. Běla Kaduková Trenčín, august 2022

poverená riadením JŠ Trenčín

**Stanovisko rady školy**

Rada školy pri Jazykovej škole Trenčín prerokovala a schválila Správu o výchovno-vzdelávacej činnosti za školský rok 2021/2022 a odporúča Trenčianskemu samosprávnemu kraju ako zriaďovateľovi Jazykovej školy, aby správu schválil.

Dňa 26.8.2022

……………………….………………………….............................

Ing. Jarmila Sňahničanová, predsedníčka Rady školy pri JŠ Trenčín